9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 175 της 8/20 Μαρτ. 1967 (ΦΕΚ Α΄ 35) Περί εφαρμογής των διατάξεων του από 5 Σεπτ. 1966 Β.Δ/τος και επί των εξελθόντων της ασφαλίσεως του κλάδου επικουρικής ασφαλίσεως δικηγόρων των μη καταβαλόντων τας οφειλάς αυτών. Έχοντες υπ’ όψιν: 1)το άρθρ. 30 παρ. 6 του Ν.Δ. 4114/1960 «περί του κώδικος περί Ταμείου Νομικών», 2)το άρθρ. 10 παρ. 2 του Νόμ. 4272/1962 «περί επεκτάσεως των κατά το έτος 1961 ληφθέντων υπέρ των υποψηφίων δικηγόρων μέτρων και δια το έτος 1962 και άλλων διατάξεων αρμοδιότητος Υπουργείου Δικαιοσύνης» και 3)την υπ’ αριθ. 35/1967 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Αι διατάξεις του από 5 Σεπτ. 1966 υπ’ αριθ. 774 Β.Δ/τος «περί του χρόνου ενάρξεως, της καταβολής του προς αναγνώρισιν και εξαγοράν της προϋπηρεσίας των εις τον κλάδον επικουρικής ασφαλίσεως ησφαλισμένων δικηγόρων οφειλομένου ποσού», έχουσιν εφαρμογήν και επί των εξελθόντων της ασφαλίσεως δικηγόρων των μη καταβαλόντων προς τον κλάδον Επικουρικής Ασφαλίσεως τας δια την αναγνώρισιν του χρόνου προϋπηρεσίας οφειλάς αυτών. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 82097 της 17/23 Ιουλ. 1968 (ΦΕΚ Β΄ 349) Περί καθορισμού του ποσού της επικουρικής περιοδικής παροχής του Κλάδου Επικουρικής Ασφαλίσεως των Δικηγόρων. Έχοντες υπ’ όψει: 1)την διάταξιν του άρθρ. 30 παρ. 3 του Ν.Δ. 4114/1960 «περί του Κώδικος περί Ταμείου Νομικών», 2)την σύμφωνον γνώμην του Διοικητικού Συμβουλίου του Κλάδου Επικουρικής Ασφαλίσεως των Δικηγόρων, ως διετυπώθη κατά την υπ’ αριθ. 229/10.11.67 συνεδρίασιν αυτού και 3)την υπ’ αριθ. 491/15.5.68 απόφασιν του ΕΣΟΠ, αποφασίζομεν: Καθορίζομεν από 1ης Ιαν. 1968 το ποσόν της παρεχομένης μηνιαίας επικουρικής παροχής εις τους Δικηγόρους και εν περιπτώσει θανάτου εις τα μέλη της οικογενείας αυτών εκ του Κλάδου Επικουρικής Ασφαλίσεως Δικηγόρων ίσον προς το γινόμενον του αριθμού των ετών ασφαλίσεως επί τον συντελεστήν προσδιορισμού της απονεμητέας επικουρικής παροχής οριζόμενον εις δραχ. 50 δι’ έκαστον έτος ασφαλίσεως. Ρύθμισιν των οφειλών έναντι του Κλάδου Επικουρικής Ασφαλίσεως Δικηγόρων, γενομένην από κοινού μετά των οφειλών έναντι του Ταμείου Νομικών βλ. εν παρ. 1 άρθρ. 3 Ν.Δ. 247/1969 (ανωτ. σελ. 99). 